open-index/open-wikipedia-markdown huggingface dataset:
Karolinginen arkkitehtuuri

**Karolinginen arkkitehtuuri** on frankkien valtakunnassa 700-luvun lopulla ja 800-luvulla vallinnut germaaninen arkkitehtuurin tyylisuunta. Sen pani alulle frankkihallitsija Kaarle Suuri (768–814). Tyylin esikuvia olivat antiikki ja Bysantin varhaiskristillinen tyyli.

Tunnetuin karolingisen arkkitehtuurin esimerkki on Aachenin palatsikappeli (796–814), jonka esikuvana oli Ravennan San Vitale. Kappeli on säilynyt Aachenin tuomiokirkon keskiosana, mutta muu palatsikokonaisuus on kadonnut.

Karolingisen tyylin aikana rakennetut pitkäkirkot, kuten Centulan luostarin kirkko Saint Riquierissa, vaikuttivat paljon myöhempään keskiaikaiseen arkkitehtuuriin. Tyyliä seurasivat ja siihen perustuivat myöhemmät ottolainen arkkitehtuuri ja romaaninen arkkitehtuuri.

## Lähteet

## Aiheesta muualla
Maaginen suklaapuoti

**Maaginen suklaapuoti** on Rino Mizuhon piirtämä ja käsikirjoittama mangasarja, joka alkoi ilmestyä Suomessa vuonna 2013. Se kertoo Shokora Aikawasta, toiveet toteuttavaa Chocolat Noir -nimistä suklaapuotia pitävästä tytöstä, joka on pimeyden noita. Shokora ei pyydä suklaasta rahaa, vaan hän vie asiakkaalta jotain tälle todella tärkeää, kuten arvovallan, kehon tai muuta vastaavaa. Shokoran isä, Shuuga Aikawa kuoli yrittäessään tehdä suklaista mahtavimman suklaiden suklaan.

## Osat
Sarjassa on 20 osaa:

#Maaginen suklaapuoti (Almond kiss)
#Bitter sweet
#Creamy sugar
#Dark spice
#Evil essence
#Fruity flavor
#Guilty crunch
#Honey blood
#Ice shadow
#Jewel syrup
#Knocking egg
#Love flake
#Melty night
#Nutty carnival
#Odd cake
#Phantom Decoration
#Queen candy
#Romantic flambe
#Salty leaf
#tricky beans

Suomessa on tähän asti ilmestynyt 20 osaa. Osien nimet ovat aakkosjärjestyksessä ensimmäistä lukuun ottamatta.

## Hahmot
* Shokora Aikawa: Tämä on noita, joka toteuttaa asiakkaittensa toiveet suklaan muodossa. Hän solmi nuorena sopimuksen paholaisen, Cacaon kanssa jolta hän sai voimansa. Noidaksi hän on kuitenkin kiltti.
* Cacao Theobroma: On paholainen, joka solmi sopimuksen Shokora Aikawan kanssa. Luonteeltaan hän on lapsellinen ja jääräpäinen. Yleensä mustan kissan muodossa.
* Blanche: paha valkoinen noita, joka tekee kaikkensa saadakseen Cacaon itselleen ja tuhotakseen Shokoran. Blanche on nukke.
*Sorbet ja Glaze: Ovat siskoksia jotka valmistavat jäätelöä joka toteuttaa toiveita. Sorbetin oikea sisar kuoli ja kun hän ei enää kestänyt suruaan, hän kutsui paikalle paholaisen ja teki tämän kanssa sopimuksen.
*Kugutsu Amamine: Nukkemestari, joka pystyy syntetisoimaan ihmisen sielusta nuken. Cacaon vanha tuttu.
*Shuuga Aikawa: Shokoran isä. Nerokas suklaapuodinpitäjä. Menehtyi yrittäessään leipoa suklaiden suklaan.
*Cuore: Demonien valtakunnan kirjastonjohtaja.
* Asiakkaat: Ovat varsinaisia päähenkilöitä joista tarina yleensä kertoo. Usein näissä on hyvä tyyppi ja paha tyyppi.
* Lumikki: Keskiajalla Ranskassa elänyt tyttö, jolla oli taikavoimia. Kyläläiset panivat hänet kuolemantuomioon, koka he pitivät tätä vaarallisena. Myöhemmin Cacao laittoi Lumikin sielun nukkeen, mutta kaikki meni pieleen ja Lumikki muuttui pahaksi Blancheksi.
Ps Shokoran isällä oli vastustaja.
Dancing in the Rain

***Dancing in the Rain*** on espanjalaisen laulajan Ruth Lorenzon kappale, jolla hän edusti Espanjaa vuoden 2014 Eurovision laulukilpailussa. Lorenzo valittiin kotimaansa edustajaksi 22. helmikuuta 2014. Kappaleen on tehnyt artisti itse yhdessä englantilaisten lauluntekijöiden, Jim Irvinin ja Julian Emeryn kanssa. Lorenzon edustuskappale on pop-balladi, jonka teema on toivo. Koska Espanja on yksi Eurovision laulukilpailun suurista rahoittajamaista, kappale pääsi suoraan finaaliin. Se sai 74 pistettä ja saavutti sijan 10.

## Listasijoitukset

## Lähteet
Uni (albumi)

**Uni** on suomalaisen a cappella-yhtye Club for Fiven 3. toukokuuta 2006 julkaistu järjestyksessään toinen studioalbumi. Albumi nousi julkaisuviikollaan Suomen virallisen albumilistan seitsemänneksi, joka on myös sen paras sijoitus listalla. *Uni* oli albumilistalla yhteensä 15 viikkoa, jonka jälkeen se on noussut vielä yhdeksi viikoksi mid-price-listalle.

Albumista julkaistiin 15. marraskuuta 2006 *deluxe-painos*, joka sisälsi yhden uuden kappaleen, ”Nou hätä, tää on tätä”.

Albumilta on julkaistu singleinä kappaleet ”Ei se vaan ole niin”, ”Aurinkoon” sekä ”Nou hätä, tää on tätä”.

## Kappaleet

## Arvostelut
* Desibeli.net: 

## Lähteet
Ottolainen arkkitehtuuri

**Ottolainen arkkitehtuuri** on saksilaisten Otto-keisareiden aikana (962–1002) vallinnut arkkitehtuurin tyylisuunta, jonka keskusaluetta oli läntinen Saksa. Ottolainen tyyli oli karolingisen ja romaanisen tyylin välinen siirtymävaihe.

Ottolaiseen arkkitehtuuriin kuuluvat olennaisena osana vaikuttavat länsiköt niiden karolingisen alkuperän takia. Esimerkiksi Otto I:n nuorimman veljen arkkipiispa Brunon vuonna 980 Kölniin rakennuttama St. Pantaleonin luostarikirkko sekä piispa Bernwardin suunnittelema Hildesheimin Mikaelinkirkko noudattavat pohjakaavaltaan tätä perinnettä. Näiden ottolaisten kirkkojen pohjakaavoissa yhtä suuriin matemaattisiin neliöihin pohjautuva järjestelmä yhdistää rakennuksen eri osia: esimerkiksi keskilaiva muodostuu kolmesta neliöstä, joiden kulmissa on pilarit ja välissä pylväät, joita yhdistävät arkadikaaret, kun taas varhaiskristillisessä taiteessa keskilaivaa reunustivat monotoniset pylväsrivistöt.

Mikaelinkirkko on monissa kohdin koristeltu korkeilla reliefeillä. Muun muassa yhtä pylväistä kiertää spiraalina reliefinauha, jossa on kuvia Kristuksen elämästä ja jonka tekijää ovat ilmeisesti innoittaneet  Roomassa sijaitsevat Trajanuksen ja Marcus Aureliuksen pylväät. Myös pronssisissa ovissa on reliefejä, joissa on kohtauksia Vanhasta ja Uudesta testamentista. Ottolaisena aikana tällaiset aiheet oli esitetty hyvin ihmisläheisesti ja dramaattisesti, eikä alastomien vartaloiden kuvaus ole enää yhteydessä klassisen tradition herooisuuteen vaan pyrkii kömpelyydellään ennemminkin korostamaan hengen haurautta.

## Lähteet
* 
### Viitteet

## Aiheesta muualla
Children of the Universe

**Children of the Universe** on brittiläisen laulajan Mollyn kappale, jolla hän edusti Britanniaa vuoden 2014 Eurovision laulukilpailussa. Kappale julkistettiin 3. maaliskuuta 2014. Smitten-Downes kirjoitti kappaleen yhdessä ruotsalaisen lauluntekijä Anders Hanssonin kanssa. Artisti kertoi laulun sanomasta näin: ”Uskon, että me kaikki olemme tärkeitä jollain tavalla. --- Meidän täytyy vain seurata sydäntämme ja vaistojamme.” Hän oli yksi kisan ennakkosuosikeista, mutta jäi finaalissa 17:nneksi ja sai vain 40 pistettä.

## Lähteet
John Didrik Stenberg

**John Didrik Stenberg** (31. maaliskuuta 1841 Helsinki – 30. tammikuuta 1886 Helsinki) oli suomalainen insinööri ja liikemies, joka perusti Helsinkiin nimeään kantavan konepajan.

Stenbergin vanhemmat olivat tehtailija Johan Daniel Stenberg ja Mathilda Johanna Hartmuth. Hän valmistui koneinsinööriksi Saksassa vuonna 1861, opiskeli valtion avustuksella ulkomailla, hoiti omaa teknillistä toimistoa Viipurissa ja johti vuosina 1867–1871 Paul Wahl & Co:n konepajaa Varkaudessa. Vuonna 1871 hänestä tuli isänsä perustaman konepajan J. D. Stenberg & Sönerin johtaja, mutta 1882 hän perusti oman yrityksen Helsingin Siltasaarelle, joka muutettiin hänen kuolemansa jälkeen 1892 osakeyhtiöksi. Stenberg oli Helsingin taide- ja teollisuus­näyttelyn johtohenkilöitä 1876 ja teki lahjoituksia ruotsinkielisen kulttuuritoiminnan hyväksi. Jonatan Reuter laati vuonna 1928 teoksen *John Didrik Stenberg: en minnesteckning*, John Stenbergin ranta -niminen katu taas tuli Siltasaareen vuonna 1984.

Stenbergin puoliso vuodesta 1867 oli Pauline Siliverstov (k. 1930).

## Lähteet
*  Sivu 710.
### Viitteet

## Aiheesta muualla
* Koneinsinööri John Stenberg perusti konepajan Siltasaareen. Yritys valmisti höyrykoneita, -pannuja, -pursia ja kehäsahoja (Viitattu 4.5.2014)
Uumajan yliopiston kirjasto

**Uumajan yliopiston kirjasto** (, UmUB) on kirjasto Uumajassa, Ruotsissa. Se on Norlannin suurin akateemisen tutkimuksen kirjasto. Sen pääasialliset käyttäjät ovat tutkijat, opettajat sekä Uumajan yliopiston opiskelijat. Kirjastorakennus valmistui vuonna 1968 yliopiston kampukselle. Vuonna 2012 kirjastossa oli 111 työntekijää ja siellä vieraili vuoden aikana yli 900&nbsp;000 kävijää.

Kirjastossa on kirjoja, aikakauslehtiä, sanomalehtiä, väitöskirjoja, pienpainatteita ja arkistoasiakirjoja sekä painetussa että sähköisessä muodossa. Lisäksi kirjasto tarjoaa pääsyn useisiin tietokantoihin. UmUB koostuu tällä hetkellä neljästä kirjastosta: yliopiston kirjasto (UB), lääketieteellinen kirjasto (MB), UB taidekampus ja UB Örnsköldsvik.

## Lähteet

## Aiheesta muualla
*Uumajan yliopiston kirjasto
Maja Ekelöf

**Maja Ekelöf** (o.s. **Andersson**; 23. helmikuuta 1918 Karlskoga, Värmlanti – 29. elokuuta 1989 Karlskoga) oli ruotsalainen siivoustyöntekijä ja kirjailija.

## Ura
Ekelöf debytoi kirjailijana vuonna 1970 yhteiskunnallisella romaanillaan *Rapport från en skurhink*. Romaani voitti Rabén & Sjögren -kustantamon järjestämän kilpailun ja siitä tuli myyntimenestys. Ekelöf oli samoihin aikoihin kirjeenvaihdossa vankilaan tuomitun Tony Rosendahlin kanssa; kyseiset kirjeet julkaistiin kirjana vuonna 1972 nimellä *Brev*. Vuonna 1987 Ekelöf sai Ivar Lo -palkinnon.

Yleisradion Televisioteatteri teki romaanin *Rapport från en skurhink* pohjalta televisionäytelmän *Siivoojan raportti* vuonna 1971. Vuonna 2009 *Rapport från en skurhink* pääsi mukaan kirjaan *Tusen svenska klassiker*, johon koottiin tuhat Ruotsissa julkaistujen kirjojen, elokuvien, äänilevyjen ja TV-ohjelmien klassikkoa.

## Teokset
* Ekelöf, Maja: *Siivoojan raportti*. (Alkuteos: *Rapport från en skurhink*, 1970. Suomentanut Elvi Sinervo.) Tammi, 1970. 
* Ekelöf, Maja – Rosendahl, Tony: *Brev*. Rabén & Sjögren, 1972. 

## Palkinnot
*Ivar Lo -palkinto 1987

## Lähteet

## Kirjallisuutta
* 

## Aiheesta muualla
* Larsson, Lisbeth:  Maja Ekelöf. *Svenskt kvinnobiografiskt lexikon.*
Jay Lovestone

**Jay Lovestone** (alkujaan **Jacob Liebstein**; 15. joulukuuta 1897 Hrodna, Venäjän keisarikunta (nyk. Valko-Venäjällä) – 7. maaliskuuta 1990 Yhdysvallat) oli merkittävä yhdysvaltalainen kommunistijohtaja, joka myöhemmin kääntyi antikommunistiksi. Hän kuului venäjänjuutalaiseen perheeseen, joka muutti Yhdysvaltoihin vuonna 1907.

New Yorkissa asunut Lovestone opiskeli vuosina 1915–1918 City College of New Yorkissa ja liittyi Yhdysvaltain sosialistiseen puolueeseen. Hän muodosti helmikuussa 1919 yhdessä John Reedin ja Benjamin Gitlow’n kanssa puolueeseen lokakuun vallankumousta tukeneen vasemmisto-opposition, minkä seuraksena tuhansia jäseniä erotettiin puolueesta. Lovestonesta tuli Yhdysvaltain kommunistisen puolueen perustajajäsen. Alkuvaiheessa enemmistö entisistä sosialistisen puolueen jäsenistä siirtyi uuteen kommunistiseen puolueeseen. Lovestone ja Charles Ruthenberg edustivat kommunistisessa puolueessa jyrkkää linjaa, joka kannatti aggressiivista luokkasotaa. Komintern asettui 1920-luvun puolivälissä tukemaan heitä puolueen sisäisessä valtataistelussa, ja Ruthenbergin kuoltua vuonna 1927 Lovestonesta tuli puolueen pääsihteeri. Lovestone puhdisti vuonna 1928 trotskilaiseksi kääntyneen James P. Cannonin kannattajat puolueesta, mutta joutui pian itse neuvostojohdon epäsuosioon, koska oli tukenut Nikolai Buharinia eikä Josif Stalinia. Stalin syrjäytti Buharinin vuonna 1929, ja toukokuussa Lovestone sekä hänen lähimmät tukijansa erotettiin kaikista tehtävistään Yhdysvaltain kommunistipuolueen johdossa.

Lovestone kannattajineen perusti nyt oman puolueen, jonka nimi oli alkujaan ”Kommunistinen puolue (enemmistö)”, sittemmin ”Kommunistinen puolue (oppositio)” jne. Vuodesta 1938 puolue kulki nimellä Independent Labor League of America. Myöhemmin Lovestone työskenteli ammattiyhdistysliikkeelle, ja toimi muun muassa International Ladies' Garment Workers' Union- (ILGWU) ja American Federation of Labour (AFL) -liittojen sekä American Institute for Free Labor Development -nimisen järjestön tehtävissä. Hän johti vuodesta 1963 AFL-CIO-ammattiliiton kansainvälistä toimistoa, joka sai CIA:lta salaista rahoitusta kommunismin vastaiseen toimintaan ulkomailla, varsinkin Latinalaisessa Amerikassa. Lovestone oli järjestänyt 1940- ja 1950-lukujen taitteessa AFL:ään kytkeytyneen Free Trade Union Committeen (FTUC) kautta CIA:n salaista rahoitusta myös Suomen Sosialidemokraattiselle Puolueelle. AFL-CIO:n johtaja George Meany vaati lopulta Lovestonea lopettamaan yhteistyön CIA:n James Jesus Angletonin kanssa. Kun Meany sai selville, että Lovestone oli jatkanut yhteistyötä salaa vuosikymmenen ajan, hän erotti Lovestonen vuonna 1974.

## Katso myös
*Oikeistopoikkeama

## Lähteet
Ensi-ilta (Club for Fiven albumi)

**Ensi-ilta** on suomalaisen a cappella-yhtye Club for Fiven 26. lokakuuta 2004 julkaistu esikoisalbumi. Albumi nousi julkaisuviikollaan Suomen virallisen albumilistan 13:nneksi. 11:llä listaviikollaan *Ensi-ilta* saavutti parhaan sijoituksensa, 9. Yhteensä albumi oli listalla 17 viikkoa. 

*Ensi-ilta* on yli 15&nbsp;000 kappaleen myynnillään myynyt kultaa.

## Kappaleet

## Arvostelut
* Desibeli.net: 

## Lähteet
Ensi-ilta (täsmennyssivu)

**Ensi-ilta** voi tarkoittaa ainakin seuraavia asioita:
* ensi-ilta, esimerkiksi näytelmän tai elokuvan ensimmäinen julkinen esityskerta
* *[[Ensi-ilta (Club for Fiven albumi)|Ensi-ilta]]*, Club for Fiven vuonna 2004 julkaisema esikoisalbumi
* *[[Ensi-ilta (Neljän Ruusun albumi)|Ensi-ilta]]*, Neljä Ruusua -yhtyeen vuonna 2006 julkaistu albumi.
Psykrometrivakio

**Psykrometrivakio** \gamma on luku, joka kuvaa olennaisesti ilman ominaislämpökapasiteetin suhdetta latenttiin energiaan, joka tarvitaan yksikkövesimäärän haihduttamiseksi vapaalta vesipinnalta. Lisäksi psykrometrivakio riippuu ilmanpaineesta siten, että vakio on suurempi korkeapaineella ja pienempi matalapaineella.

Matemaattisesti psykrometrivakio voidaan muotoilla

:\gamma = \frac{p c_p}{L\epsilon}\,,

missä *p* on ilmanpaine, *c<sub>p</sub>* ilman ominaislämpökapasiteetti vakiopaineessa (kuivalla ilmalla 1 004 J kg-1 °C-1), *L* latentti energia (2,47 MJ kg-1) sekä \epsilon veden ja kuivan ilman molekyylipainojen suhde (n. 0,622). Erityisesti jos valitaan *p* = 1 013 hPa ja oletetaan ilma kuivaksi, saadaan yleiskäyttöiseksi psykrometrivakion arvoksi \gamma \approx 0.66\text{ hPa K}^{-1}.

## Merkitys
Psykrometrivakio esiintyy monissa sovelletun hydrologian ja meteorologian kaavoissa. Bowenin suhde \beta on määritelty aistittavan lämmönvaihdon ja haihtumislämmön suhteena. Se voidaan kirjoittaa ns. bulk-muotoon tiiviimmin asussa

:\beta = \frac{H}{LE} = \gamma \frac{T_1-T_2}{e_1-e_2}\,,

missä *T* on ilman lämpötila sekä *e* vesihöyryn osapaine ilmassa korkeuksilla 1 ja 2. Riittää siis tehdä vain kaksi lämpötila- ja vesihöyrymittausta eri korkeuksilta (esim. 2 m ja 8 m) Bowenin suhteen määräämiseksi, josta edelleen pinnan energiatasetta käyttämällä voidaan päätellä muun muassa haihdunta ja aistittava lämmönvaihto.

Oletetaan esimerkiksi, että suomalaisena kesäpäivänä (*R* = 300 W m-2) mitataan 2,0 m korkeudelta lämpötilaksi 25 °C ja vesihöyryn osapaineeksi 150 hPa sekä 8,0 m korkeudelta lämpötilaksi 20 °C ja osapaineeksi 135 hPa. Tällöin Bowenin suhteen arvoksi saadaan n. 0,22.

Vaihtoehtoinen tapa kyseisen suhteen selvittämiseksi on turvautua pyörrekovarianssimittauksiin, mutta nämä vaativat yleensä melko kalliita laitteistoja.

## Lähteet
Charles Ruthenberg

**Charles Emil Ruthenberg** (9. heinäkuuta 1882 Cleveland, Ohio – 2. maaliskuuta 1927 Chicago, Illinois) oli yksi Yhdysvaltain kommunistisen puolueen varhaisista johtajista.

Ruthenbergin isä oli saksalaista sukujuurta ollut satamatyömies. Ruthenberg itse työskenteli monenlaisissa ammateissa. Hän liittyi vuonna 1909 Yhdysvaltain sosialistiseen puolueeseen ja oli ehdolla Clevelandin pormestariksi vuonna 1911, Ohion kuvernööriksi vuonna 1912 sekä senaattoriksi vuonna 1914. Vuodesta 1917 hän työskenteli täysipäiväisesti puolueelle. Samana vuonna hänet tuomittiin vuodeksi työpalveluun sodanvastaisten puheiden pitämisestä. Toukokuussa 1919 Sosialistisen puolueen johto erotti tuhansia jäseniä, jotka olivat muodostaneet puolueen sisäisen vasemmisto-opposition, ja Ruthenberg osallistui muiden mukana kommunistisen puolueen perustamiseen. Hänestä tehtiin uuden puolueen sihteeri ja keskuskomitean jäsen. Ruthenberg pidätettiin marraskuussa 1919, jolloin Woodrow Wilsonin oikeusministeri Alexander Mitchell Palmer vangitsi niin sanotuissa Palmerin ratsioissa tuhansia kommunisteiksi ja anarkisteiksi epäiltyjä. Ruthenberg tuomittiin lokakuussa 1920 viideksi vuodeksi vankeuteen kumouksellisesta kiihotuksesta, koska hän oli allekirjoittanut edellisenä vuonna Louis Frainan laatiman niin sanotun vasemmistosiiven manifestin. Hän vapautui vankilasta huhtikuussa 1922 takuita vastaan.

Yhdysvaltain kommunistisen puolueen sisälle muodostui linjajako, jossa Ruthenberg ja Jay Lovestone johtivat jyrkkää luokkasotaa kannattanutta linjaa. Komintern asettui 1920-luvun puolivälissä tukemaan heitä. Ruthenberg kuoli maaliskuussa 1927 puhjenneen umpilisäkkeen aiheuttamaan vatsakalvontulehdukseen hätäleikkauksen jälkeen. Hänen tuhkauurnansa vietiin Neuvostoliittoon ja haudattiin 26. huhtikuuta 1927 Kremlin muuriin Moskovaan. Hautajaisseremoniaan osallistui muun muassa neuvostojohtaja Nikolai Buharin. Ennen Ruthenbergiä Kremlin muuriin oli haudattu vain yksi amerikkalainen, John Reed.

## Lähteet
In Concert – You’re the Voice

**In Concert – You’re the Voice** on suomalaisen a cappella-yhtye Club for Fiven konserttitallenne yhtyeen *[[You’re the Voice]]*-albumin kiertueen konsertista. Warner Music Finland julkaisi tallenteen 20. lokakuuta 2010 CD:n ja DVD:n yhteispakettina sekä digitaalisesti.

Albumi debytoi Suomen virallisen listan sijalla 47 viikolla 43/2010.

## Sisältö
;CD

 
* *"Levottomat laulut"* on potpuri suomalaisista kappaleista, joissa mainitaan sana "levoton". Potpurissa on otteet kappaleista: "Levottomat tuulet", "Levoton, levoton", "Levoton prinssi", "Levoton lempi", "Tästä kaikesta", "Sillanrakentaja", "Koukussa", "Jos sä tahdot niin", "Sanoja vaan", "Levotonta", "Levoton" (Jore Marjaranta), "Levoton" (Yö), "En halua tietää", "Seikkailija", "Kesytön", "Jotain muuta", "Edelleen levoton", "Tummukaa varjot vain", "Levoton Tuhkimo", "Levoton lapsi", "Kuun levoton kauneus", "Lootusasentoon", "Levottomat jalat", "Volvot ulvoo kuun savuun" ja "Levon hetki jo lyö".

;DVD
* Konsertti 5.1.-äänellä
* *You’re the Voice* -dokumentti
* Musiikkivideoita

## Lähteet
Esa Kero

**Esa Kero** (s. 1951) on suomalainen toimittaja ja tietokirjailija. Hän toimi kolmisenkymmentä vuotta *[[Helsingin Sanomat|Helsingin Sanomien]]* toimittajana ja tuli tunnetuksi humoristisen inhimillisistä, usein aivan tavallisista ihmisistä kertovista jutuistaan. Maria Lassila-Merisalo kuvaa Keroa yhdeksi tunnetuimmista toimittajista vuonna 1983 perustetussa *Helsingin Sanomien Kuukausiliiteessä*. Hän nostaa Keron tyylistä esiin muun muassa vuonna 1985 julkaistun, minä-muodossa kerrotun koruttoman ja häpeilemättömän matkakuvauksen Bangkokin prostituoitujen parissa. Kollega Jouni K. Kemppainen kuvaa Keron pieniä ja sattumanvaraisia aiheita suosivaa työtapaa ”yritetään, jos tosta lähtis” -menetelmäksi.

Keron esikoisteos oli hänen 18-vuotiaana kirjoittamansa, Kauppiaiden Kustannuksen Kontakti-nuortenkirjasarjassa julkaistu *Asvalttihiiri*. Se voitti sarjansa 1. palkinnon KKOY:n, Lasten radion ja Yle TV2:n kirjoituskilpailussa 1970. 1990-luvulla Kero teki nostalgisia ja humoristisia teoksia katoavista rakennustyypeistä eri puolilla Suomea: *Huussi* 1994, *Mummon mökki* 1995, *Kyläkauppa* 1996, *Leikkimökki* 1997 ja *Matkakoti* 1998. Kaikkien kirjojen toisena tekijänä on valokuvaaja ja kuvittaja Juhani Seppovaara. Samantapaisia aiheita ja yhteistyötä valokuvaajien ja kuvittajien kanssa Kero on jatkanut 2000-luvulla muun muassa kirjoillaan *Kesäauto*, *Kansakoulu* ja *Autiotalo*.

Nykyisin Kero toimii vapaana kirjailijana ja on palannut asumaan synnyinseuduilleen Punkaharjulle.

## Teoksia
**Huussi*, Juhani Seppovaaran kanssa, Rakennusalan kustantajat 1994. .
**Mummon mökki*, Juhani Seppovaaran kanssa, Rakennusalan kustantajat 1995.
**Kyläkauppa*, Juhani Seppovaaran kanssa, Rakennusalan kustantajat 1996.
**Leikkimökki*, Juhani Seppovaaran kanssa, Rakennusalan kustantajat 1997.
**Matkakoti*, Juhani Seppovaaran kanssa, Rakennusalan kustantajat 1998.
**Kansakoulu*, Moreeni 2000. .
**Kerovital*, Juha ja Markku Tantun kanssa, Arktinen Banaani 2002. .
**Luokkaretki*, Taru Cavenin kanssa, Maahenki 2003. .
**Kuolema Kreikassa*, Milka Alasen kanssa. Sarmala 2004.
**Iso mies ja rannan koirat*, yhdessä Tita Rossin kanssa, Rakennusalan kustantajat 2005. .
**Veliveikko Pikinokka*, kuvitus ja kustannus Petteri Kokkonen, 2005.
**Lato*, Juha Taskisen, Risto Kautiaisen ja Teemu Tuovisen kanssa, Moreeni 2006. .
**Autiotalo*, Sami Perttilän kanssa. Moreeni 2008. .
**Kesäauto*, Sami Perttilän kanssa, Moreeni 2007. .
**Pieni kirja Juhani Leskisestä*, Juha Metson kanssa, Moreeni 2007. .
**Äimän käki*, Kimmo Taskisen kanssa, Moreeni 2007. 
**Pöllökärpäsen purema*, Kimmo Taskisen kanssa, Moreeni 2009. .

## Lähteet

## Aiheesta muualla
*Maria Lassila-Merisalon essee Esa Keron tyylistä (englanniksi)
Sallan lukio

**Sallan lukio** on kurssimuotoinen luokaton lukio Sallassa Lapin maakunnassa. Lukio on perustettu 1966.

Koulu toimii samassa rakennuksessa Sallatunturin koulun kanssa.

## Lähteet
Cliché Love Song

**Cliché Love Song** on tanskalaisen laulajan Basimin kappale, jolla hän edustaa kotimaataan vuoden 2014 Eurovision laulukilpailussa Kööpenhaminassa. Basim voitti Tanskan euroviisukarsinnat 8. maaliskuuta 2014. Laulaja on kuvaillut kappaletta "poplauluksi, jossa on mukana hieman soulia ja R&B:ta."

Koska Tanska voitti kilpailun vuonna 2013, pääsi se suoraan finaaliin. Finaalissa 10. toukokuuta 2014 Basim esiintyi numerolla 23. Kappale sai 74 pistettä ja päätyi yhdeksännelle sijalle.

## Listasijoitukset

### Sertifikointi

## Lähteet
Earl Browder

**Earl Russell Browder** (20. toukokuuta 1891 Wichita, Kansas – 27. kesäkuuta 1973 Princeton, New Jersey) oli Yhdysvaltain kommunistisen puolueen pääsihteeri ja näkyvin johtaja vuosina 1930–1945.

## Poliittinen toiminta
Browder oli opettajan poika Kansasista. Hän liittyi 15-vuotiaana Yhdysvaltain sosialistiseen puolueeseen. Yhdysvaltain liityttyä ensimmäiseen maailmansotaan vuonna 1917 sodanvastaisia puheita pitänyt Browder vangittiin Espionage Act -lain nojalla. Hän vapautui seuraavana vuonna, mutta joutui olemaan toistamiseen samasta syystä vankilassa 1919–1920. Kommunistiseen puolueeseen hän siirtyi vuonna 1921. Browder nimitettiin vuonna 1930 puolueen pääsihteeriksi ja William Z. Fosterin vetäydyttyä vuonna 1932 terveyssyistä sivuun Browderista tuli puolueen johtohahmo. Hän oli puolueen ehdokkaana vuosien 1936 ja 1940 presidentinvaaleissa. Vuoden 1936 vaaleissa hän sai 0,2 prosenttia äänistä, mutta 1940 äänisaalis putosi melkein puoleen, sillä viranomaiset kielsivät häntä matkustamasta kampanjan aikana maan sisällä. Myöhemmin samana vuonna hänet tuomittiin neljäksi vuodeksi vankeuteen passiepäselvyyksien vuoksi. Hän vapautui 14 kuukauden jälkeen.

Vuonna 1944 Browder esitti kiistanalaisen lausunnon, jonka mukaan kommunismi ja sosialismi voisivat elää rauhanomaisesti rinnakkain, ja hän aikoi uudistaa kommunistisen puolueen toimintaa muutenkin. Aluksi pääosa puoluejohdosta tuki häntä, mutta tilanne muuttui, kun Ranskan kommunistisen puolueen johtoon kuulunut Jacques Duclos arvosteli julkisesti Browderin linjausta. Duclosin arveltiin puhuvan Moskovan suulla, joten heinäkuussa 1945 ylimääräinen puoluekokous yllättäen erotti Browderin puoluesihteerin paikalta ja irtisanoutui hänen linjauksistaan. Foster palasi puolueen johtoon. Helmikuussa 1946 Browder erotettiin kokonaan puolueesta. Unkarissa ja Tšekkoslovakiassa vuonna 1949 pidettyjen puhdistusoikeudenkäyntien yhteydessä mainittiin jo ”browderismi” eräänä vääräoppisen kommunismin suuntauksena. Browder kutsuttiin vuonna 1950 kommunistien vaikutusta Yhdysvaltain hallituksessa tutkineen senaatin komitean kuultavaksi ja senaattori Joseph McCarthy kuulusteli häntä. Browder kritisoi kuulemisessaan julkisesti kommunistista puoluetta, mutta ei ilmiantanut entisiä tovereitaan. Koska hän kieltäytyi vastaamasta eräisiin kysymyksiin, häntä syytettiin kongressin halveksumisesta, mutta syytteet hylättiin, koska tuomarin mielestä komitean toiminta ei perustunut lakiin. Browder ei koskaan palannut kommunistisen puolueen jäseneksi.

## Perhe
Matemaatikot William ja Felix Browder ovat Earl Browderin poikia.

## Suomennettuja teoksia
**Mitä on kommunismi?* (*What Is Communism?*), Superior, Wisconsin 1936
**Voitto – ja sen jälkeen* (*Victory – and after*), Superior, Wisconsin 1943

## Lähteet
Suomen evankelis-luterilaisen kirkon kirkolliskokous

**Suomen evankelis-luterilaisen kirkon kirkolliskokous** on kirkon hallinnon korkein päättävä elin. Se päättää kirkon yleisistä linjauksista, hallinnosta, taloudesta ja ehdottaa kirkkolainsäädännön muuttamisesta Eduskunnalle. Kirkolliskokous kokoontuu kahdesti vuodessa Linnasmäen opiston tiloissa.

## Kokoonpano
Kirkolliskokoukseen kuuluu 109 jäsentä. Virkansa puolesta siihen kuuluvat kirkon kymmenen piispaa. 96 jäsenestä kolmannes on pappeja, loput maallikoita. Lisäksi kirkolliskokoukseen kuuluvat Valtioneuvoston ja Saamelaiskäräjien valitsemat edustajat sekä kenttäpiispa. Täysivaltaisten edustajien lisäksi läsnäolo- ja puheoikeus on Kirkkohallituksen kansliapäälliköllä, viidellä kirkkoneuvoksella ja kahdella lainoppineella.

Kirkolliskokouksen puheenjohtajana toimii Turun arkkipiispa.

## Vaalit

Pappis- ja maallikkoedustajat valitaan neljän vuoden välein järjestettävällä vaalilla. Papit valitsevat edustajansa hiippakunnittain suoraan. Seurakuntayhtymään kuulumattomissa seurakunnissa maallikkojäsenten vaaliin äänioikeutettuja ovat kirkkovaltuuston maallikkojäsenet, jotka seurakunta on valinnut kirkkovaaleissa. Seurakuntayhtymissä äänioikeutettuja ovat sekä kirkkovaltuuston että seurakuntaneuvoston jäsenet. Vaalissa painotetaan ääniä seurakunnan koon mukaan. Ehdokkaita voivat asettaa valitsijayhdistykset, joissa on joko kymmenen maallikkoa tai kolme pappia. Ehdokkaiksi voivat asettua kaikki kirkon yli 18-vuotiaat jäsenet ja papit. Vaali käydään D’Hondtin vaalitavan mukaisesti.

## Päätöksenteko
Esityksiä kirkolliskokoukselle voivat tehdä kirkolliskokouksen edustajat, hiippakuntavaltuustot, Kirkkohallitus, Piispainkokous sekä kirkon jäsenet tekemällä aloitteen. Useimmissa asioissa vaaditaan 3/4 äänistä, jotta asia hyväksyttäisiin.

Kirkolliskokouksella on Suomen perustuslain vahvistama oikeus päättää kirkkolainsäädännöstä Eduskunnan kanssa. Ainoastaan kirkolliskokous voi ehdottaa kirkkolain, kirkkojärjestyksen ja kirkon vaalijärjestyksen muuttamista. Eduskunta voi vain hyväksyä tai hylätä kirkolliskokouksen ehdotuksen. 

Kirkolliskokous myös päättää talousarviosta, seurakuntien maksusta kirkon keskusrahastoon, raamatunkäännöksistä, virsikirjasta sekä kirkon käsikirjoista ja opillisista asioista. Kirkolliskokous voi myös esittää valtioneuvostolle kysymyksiä, esityksiä ja lausuntoja aiheista, jotka koskevat kirkkoa tai yleistä moraalia. Kirkolliskokous myös nimittää kirkkoneuvokset ja Kirkkohallituksen jäsenet ja voi muodostaa tai lakkauttaa hiippakuntia. Se myös pitää päättää yhteyksistä toisiin kirkkokuntiin ja uskontoihin.

Asia voidaan lähettää valiokuntiin käsiteltäväksi. Valiokunta antaa mietintönsä asiasta ennen kuin kirkolliskokous päättää asiasta. Kirkolliskokoukseen kuuluvat seuraavat valiokunnat:
* Käsikirjavaliokunta
* Perustevaliokunta
* Lakivaliokunta
* Hallintovaliokunta
* Talousvaliokunta
* Tulevaisuusvaliokunta
* Yleisvaliokunta
* Kansliavaliokunta
* Toimitusvaliokunta. 

## Katso myös
* Luettelo Suomen evankelis-luterilaisen kirkon kirkolliskokousedustajista

## Lähteet

## Kirjallisuutta
* 
* 
*
Katallaktiikka

**Katallaktiikka** tai **katallaksia** on itävaltalaisen taloustieteilijän Friedrich von Hayekin käyttämä termi, joka on tarkoitettu vaihtoehdoksi sanalle talous (*economy*). Sana on peräisin kreikan kielen sanasta ”katallasso” (καταλλάσσω), joka tarkoittaa karkeasti suomennettuna ”vaihtaa” tai ”muuttaa vihollinen ystäväksi”.

Hayek ei ollut tyytyväinen taloustieteen älylliseen kehityssuuntaan, ja hän mm. kritisoi talouden englanninkielistä nimeä ”economy”, joka periytyy kreikan kielen kantasanasta oikonómos (οἰκονόμος). Oikonómos tarkoittaa ”kotitalouden hoitoa”, mikä on Hayekin mielestä aivan liian suppea käsite kuvaamaan taloudellista vuorovaikutusta ja vaihdantaa markkinoilla. Lisäksi se antaa Hayekin mukaan virheellisen käsityksen siitä, kuinka taloudellisilla toimijoilla olisi yhteneväiset tavoitteet jotka eivät olisi ristiriidassa keskenään. Hayekin mukaan taloudessa on kyse lukuisten eri toimijoiden hajautetusta toiminnasta vapaaehtoisilla markkinoilla, joissa heillä kaikilla on hyvin erilaisia ja ristiriitaisia tavoitteita, joidenka saavuttamiseksi he kuitenkin tarvitsevat muiden toimijoiden kanssa tehtäviä vaihtoja. Katallaktiikka on prakseologinen teoria siitä miten hintamekanismi synnyttää vapailla markkinoilla kysynnän ja tarjonnan lakien mukaisesti spontaania järjestystä erilaisten toimijoiden tiedostamatta tai siihen pyrkimättä. Se pyrkii tarkastelussaan ottamaan huomioon kaiken mahdollisen toiminnan, joka vaikuttaa hinnanmuodostukseen ja jäljittämään nämä hintoihin vaikuttavat tekijät aina takaisin yksilöllisten taloudellisten toimijoiden päätöksentekoon markkinoilla. Katallaktiikka pyrkii selittämään hintoja "sellaisena kuin ne ovat", eikä "sellaisena joiden niiden tulisi olla". Katallaktiikan lait eivät ota kantaa moraaliarvioihin, vaan pyrkivät tarkkaan, objektiiviseen ja universaaliin validiteettiin.

## Katso myös

* Itävaltalainen taloustiede
* Prakseologia
* Spontaani järjestys
* Methodenstreit (taloustieteilijöiden menetelmäkiista)
* Näkymätön käsi

## Lähteet
Uusia alkuja

**Uusia alkuja** *(Begin Again)* on vuonna 2013 ensi-iltansa saanut John Carneyn ohjaama romanttinen musiikkielokuva. Sen pääosissa ovat Keira Knightley, Mark Ruffalo, Hailee Steinfeld, Adam Levine, James Corden, CeeLo Green, Mos Def ja Catherine Keener.

Elokuvan ensi-ilta oli Toronton elokuvajuhlilla vuonna 2013. Yhdysvalloissa ja Suomessa ensi-ilta oli 4. heinäkuuta 2014.

Elokuvan kappale ”Lost Stars” sai parhaan laulun Oscar-ehdokkuuden.

## Näyttelijät

## Arvioita
*Turun Sanomien* Päivi Valotien mielestä musiikkielokuvan kappaleet jäävät aika yhdentekeviksi, mutta New Yorkin katoilla ja kaduilla kuvatuissa soittokohtauksissa on sentään satumaista visuaalista imua. Myös tarinan asetelma on hänestä sadunomaisen yksinkertainen: idealistiset muusikot jakaisivat tuotoksensa vaikka ilmaiseksi, kun taas laskelmoivat levymogulit haluavat prosessoida tuotokset hengettömiksi julkaisuiksi.

## Lähteet

## Aiheesta muualla
*
700 Naval Air Squadron

**700 Naval Air Squadron** (**700 NAS**) on Britannian Kuninkaallisen laivaston ilmavoimien lentolaivue, joka perustettiin ensimmäisen kerran 1940 ja se on edelleen palveluksessa.

## Palvelus
Laivue perustettiin ensi kerran 21. tammikuuta 1940 Orkneylla RNAS Hatstonissa (*HMS Sparrowhawk*). Laivueeseen oli tarkoitus keskittää kaikki katapulttilentueet, jolloin sen oli tarkoitus toimia kaikkien taistelulaivoille ja risteilijöille sijoitettujen katapulttikoneiden varastona ja esikuntana. Kalustona oli 42 Walrus-lentovenettä, 11 Fairey Seafox -kellukekonetta ja 12 Fairey Swordfish -kellukekonetta. Yksi laivueen lentueista sijoitettiin Sullom Voeen 16. heinäkuuta 1940 kalustonaan 6-8 Walrus-lentovenettä niin sanottuna Shetland lentueena. Marraskuussa vastaava lentue muodostettiin 701 laivueesta nimellä Stornoway lentue, joka liitettiin Sullom Voessa olevan lentueeseen toukokuussa 1941.

Laivueen risteilijä *HMS Manchesterille* sijoitettu Walrus (P5666) havaitsi 21. kesäkuuta 1940 *Scharnhorstin*, mutta sitä ei tavoitettu.

Laivueesta sijoitettiin lisäksi lentueita merentakaisille alueille. Välimeren lentue perustettiin 16. lokakuuta 1941 tukikohtanaan Dekheila, minkä vastuulla olivat kaikki Lähi-idän alueen maihin sijoitetut Välimeren laivaston alaiset lentokoneet. Lentue sijoitettiin ilmavoimien 201 ryhmän alaisuuteen  ja sen nimeksi tuli No. 700 (Levant) Squadron laivueen saavuttua Beirutiin 11. toukokuuta 1942. Siihen liitettiin pelastuslentue ja laivue nimettiin 1. lokakuuta 701 laivueeksi.

Laivueen Walrus upotti 11. heinäkuuta 1942 Kyproksen itäpuolella yhdessä Etelä-Afrikan laivaston *SAS Protean* ja troolari *HMS Southern Maidin* kanssa Italian laivaston sukellusveneen *Ondinan*. Kaikkiaan sodan aikana laivueen koneet upottivat tai vaurioittivat viittä sukellusvenettä, joista yksi oli Vichyn Ranskan laivaston *Poncelet* 7. marraskuuta 1940 Kamerunin rannikolla. Laivue lakkautettiin maaliskuussa 1944, jolloin sen henkilöstö siirrettiin 771 laivueeseen.

Laivue perustettiin uudelleen lokakuussa 1944 koelentokouluna. Se liitettiin elokuussa 1955 laivaston tukiyksiköihin ja laivue koelensi RNAS Lee-on-Solentissa Whirlwind HAS.7 -helikoptereita. Se koelensi de Havilland Sea Vixenit *HMS Victoriousilla* ja *HMS Centaurilla* vuonna 1958 ja lokakuussa laivue perusti lentueen Yeoviltoniin koelentämään Saunders Roe P.531 -helikopterit selvitettäessä tarvetta uusille helikoptereille. Työ johti lopulta Westland Waspin kehittämiseen. Lokakuussa 1960 testattiin Fairey Gannetia ja Hawker Sea Hawkia *HMS Vengeancella*. Laivue lakkautettiin heinäkuussa 1961 RNAS Yeoviltonissa.

Joukko erillisiä koelentueita, joiden tehtävänä oli testata yksittäisiä konetyyppejä, muodostivat uuden 700 laivueen. Lentueet kuitenkin jatkoivat toimintaansa erillisinä ja ne erotettiin toisistaan lisäkirjaimella kuten 700B NAS.

## Lähteet
*
*
*

### Viitteet
Damourin taistelu

**Damourin taistelu** oli toisessa maailmansodassa Damourissa Libanonissa 5.–9. heinäkuuta 1941 käyty Australian ja Vichyn Ranskan joukkojen välinen taistelu, joka oli osa operaatio Exporteria.

## Taustaa
Damour oli vuonna 1941 Ranskan Libanonin hallintokaupunki. Se oli merkittävä rannikkokaupunki ja kaupunki sijaitsee noin kolmekymmentä kilometriä Beirutista etelään. Kolmisen kilometriä kaupungin eteläpuolella on Wadi Damour, jonka pohjalla virtaa Damour-joki. Se muodostaa luonnollisen puolustuslinjan Beirutille. Vallattuaan Wadin eteläpuoliset kukkulat, joista näki kaupunkiin, Australian 7. divisioonan komentaja kenraalimajuri Arthur Allen suunnitteli Damourissa olevien Vichyn joukkojen saartamisen.

## Taistelu
Yöllä 5. heinäkuuta 1941 operaatio alkoi, kun 21. prikaatin joukot ryhmittyivät kahteen paikkaan Damour-joen ylitystä varten. Varhain seuraavana aamuna australialaiset hyökkäsivät ranskalaisten asemiin joen pohjoisrannalla. 16. pataljoona () hyökkäsi yli joen El Afiqaan ja 17. pataljoona () El Boumiin. Pimeyden laskeutuessa kumpikin alue oli australialaisten hallinnassa.

Varhain 7. heinäkuuta 3. () ja 5. pataljoona () sekä kaksi komppaniaa 14. pataljoonasta () etenivät pohjoiseen El Boumin läpi. Osasto kiersi Damourin puolustuksen itäisen sivustan. Darayassa 14. pataljoonan komppaniat kääntyivät länteen edeten Damouriin idästä. 3. ja 5. pataljoona jatkoivat edelleen pohjoiseen katkaisten Beirutiin menevän rautatien kaupungin pohjoispuolelta.

Seuraavana päivänä australialaisjoukot pyrkivät katkaisemaan kaupunkiin vievän tien. 2. pioneeripataljoona sekä osia 6. ratsuväkirykmentistä etenivät rantatien suuntaisesti. Kello kaksi aamuyöstä 9. heinäkuuta pioneerit saavuttivat kaupungin eteläreunan. Kello neljä partio ratsuväkirykmentistä läpäisi kaupungin. Kaupunkia puolustaneet Vichyn Ranskan joukot olivat vetäytyneet läpi australialaisten saartorenkaan ja paenneet kaupungista. Austaralian joukot aloittivat välittömästi etenemisen rantatietä kohti Beirutia.

## Seuraukset

Damourin kukistuttua Beirutin kohtalo ratkesi. Jo 8. heinäkuuta, siis ennen Damourin kukistumista, Ranskan joukkojen komentaja kenraali Henri Dentz pyysi aselepoa. Minuutin yli puolen yön 12. heinäkuuta aselepo astui voimaan ja se päätti lopulta sotatoimet alueella.

## Lähteet
*

### Viitteet
Oliver Twist (yhtye)

**Oliver Twist** oli suomalainen pop rock -yhtye, joka levytti yhden pitkäsoiton Polarvox-levy-yhtiölle.

## Jäsenet
* Kai Jämsä ‎– laulu, kitara, taustalaulu
* Marko 'Puke' Kataja ‎– kosketinsoittimet, harmonikka
* Leevi Leppänen ‎– rummut, lyömäsoittimet
* Pete Pethman ‎– kitara
* Rona Verona ‎– bassokitara

## Diskografia
* 

## Lähteet

## Aiheesta muualla
*
Jezzinen taistelu

**Jezzinen taistelu** oli toisessa maailmansodassa 14. kesäkuuta 1941 Libanonissa Jezzinessä käyty Australian ja Vichyn Ranskan joukkojen välinen taistelu, joka oli osa operaatio Exporteria. Se liittyi Australian 7. divisioonan etenemiseen kohti Beirutia. Jezzine on noin puolivälissä Libanonin Palestiinan vastaiselta rajalta Beirutiin.

## Taustaa
Cox lähetti Merdjayounista Jezzineen osaston, joka muodostettiin 13. pataljoonasta vahvennettuna ratsuväellä, tykistöllä sekä pioneereilla. Sen tehtävänä oli vallata Rihanen eteläpuolinen ylänkö, Kafr Hounin harjanne ja Jezzine. Samanaikaisesti Cheshire Yeomanryn komppania eteni pohjoiseen Zhaltan läpi pitkin Siidonista Jezzineen kulkevaa tietä ottaakseen yhteyden Australian 21. prikaatin joukkoihin. Jezzineen matkanneella osastolla oli vaikeuksia kapealla ja mutkikkaalla tiellä sekä karttojen ja opasteiden puutteesta johtuvista eksymisissä.

Aamun valjetessa osasto saavutti Kafr Hounin, jossa yksittäinen ranskalaisosasto avasi kivääritulen. Lyhyen tulitaistelun jälkeen eteneminen jatkui kohti Jezzinea hallitsevaa vuorta, jossa tiedustelijat havaitsivat vahvat ranskalaisasemat.

## Taistelu
Prikaatin pääosan saavuttua aloitettiin hyökkäys tykistön ja kranaatinheittimistön tukemana. Ranskalaiset karkotettiin asemistaan, ja joukot etenivät edelleen Jezzineen ja joukot ryhmittyivät puolustukseen kaupungin itäpuolisille harjanteille sekä pohjoiseen ja länteen vievien teiden varteen.

## Seuraukset

Taistelussa 31. pataljoonan sotamies James Gordon tuhosi yksin kiväärillä ja pistimellä Vichyn Ranskan joukkojen miehittämän konekivääripesäkkeen, mistä hänet palkittiin myöhemmin Viktorian ristillä. Townvillessä Queenslandissä oleva varuskunta on nimetty taistelun muistoksi Jezzine Barrackiksi.
Tátrai Band

**Tátrai Band** on unkarilainen rockyhtye. Se perustettiin vuonna 1987 Budapestissä.

## Jäsenet
* Charlie Horvath – laulu
* Tamas Kovacs – bassokitara
* Geza Palvölgyi – kosketinsoittimet
* Tamas Papp – rummut
* Tibor Tatrai – kitara

## Diskografia
* 
* 
* 
* 
* 
* 
* 
* 
* 

### Singlet
* 
* 

## Aiheesta muualla
* Tátrai Band discogs.com -sivustolla
*
Litanijoen taistelu

**Litanijoen taistelu** oli osa operaatio Exporteria toisessa maailmansodassa 9. kesäkuuta 1941. Kenraalimajuri John Lavarackin Australian 7. divisioona ylitti joen kohdaten Vichyn Ranskan joukkoja.

## Taustaa
Palestiinan pohjoisosiin kootut Australian joukot ylittivät Vichyn Ranskan hallitseman Libanonin rajan varhain 8. kesäkuuta. Vichyn Ranskan joukkoja kohdattiin ensimmäisen kerran Litanijoen eteläpuolella, mutta vastarinta oli vielä hajanaista.

## Taistelu
Australian 21. prikaati eteni pitkin rantatietä kohti Beirutia ja sen piti ylittää Litanijoki. Everstiluutnantti R. L. Pedderin No. 11 (Scottish) Commando teki maihinnousun tavoitteenaan lähellä jokisuuta olevan sillan valtaus, mutta maihinnousu viivästyi vuorokaudella kovan merenkäynnin vuoksi. Viive antoi Vichyn Ranskan joukoille aikaa sillan hävittämiseen. Kommandojen noustua maihin kolmessa eri pisteessä he kärsivät kovia tappioita muun muassa Pedder sai surmansa. Kommandojen komentajaksi tuli Geoffrey Keyes, jonka johdolla joukot saivat varmistettua ylimenon.

Etenevät australialaisjoukot joutuivat Vichyn Ranskan laivaston hävittäjien *[[FS Guépard (1929)|Guépardin]]* ja *[[FS Valmy (1929)|Valmyn]]* tuleen. Australian kenttätykit kuitenkin saivat alukset vetäytymään kauemmas rannasta. 

## Lähteet
*

### Viitteet
Rag’s Band

**Rag's Band** oli suomalainen kevyen musiikin yhtye, joka levytti yhden pitkäsoiton Beta-levymerkille.

## Jäsenet
* Matti Rag Paananen – piano
* Antero Jakoila – kitara
* Ilpo Murtojärvi – kitara
* Teppo Hauta-Aho – bassokitara
* Reino 'Reiska' Laine – rummut, lyömäsoittimet
* Pertti 'Pepa' Päivinen – puhaltimet

## Diskografia
* 

## Lähteet

## Aiheesta muualla
*
Cornhole

**Cornhole** on pihapeli, jossa kaksi henkilöä tai joukkuetta kilpailee tarkkuudessa heittämällä (perinteisesti kuivilla maissinjyvillä täytettyjä) hernepusseja kallelleen asetetulle levylle, jonka kauemmassa päässä on reikä. Levylle jääneestä pussista saa pisteen ja reiän läpäisseestä kolme. Voittajaksi selviytyy ensimmäisenä 21 pisteeseen päässyt, mutta pisteytyksen tarkemmat säännöt vaihtelevat.

Cornhole on luultavasti peräisin Yhdysvaltain Keskilännestä, mahdollisesti Ohion Cincinnatista. Nykyisenlaiseen muotoonsa se lienee kehittynyt 1950-luvulla, joskaan pelin historiasta ei ole varmoja tietoja ja sen syntyyn liittyy monenlaisia, jopa 1300-luvun Baijeriin ulottuvia tarinoita. Pelin esikuvina voidaan pitää renkaan- ja hevosenkengän heittoa.

Suomessa peliä myydään tavaramerkillä Hole.

## Lähteet

## Aiheesta muualla

* Cornholesuomi.com
* American Cornhole Organization 
* American Cornhole Association
Gt Company

**Gt Company** oli suomalainen kevyen musiikin yhtye joka levytti yhden pitkäsoiton Beta-levymerkille. Levy tehtiin Topsonic studiossa, jossa Jari Vainio ja Timo Toikka olivat myös osakkaita.

## Kokoonpano
* Jouko Nyberg – rummut
* Timo Toikka – kitara
* Jari Vainio - basso
*Vesa Uotila - kitara

## Diskografia
* 

## Lähteet

## Aiheesta muualla
*
Viljo Karvonen

**Viljo Ilmari Karvonen** (23. heinäkuuta 1906 Halsua – 28. kesäkuuta 1994 Halsua) oli suomalainen kanteleensoittaja ja pelimanni.  Varsinaiselta ammatiltaan hän oli linja-autonkuljettaja ja liikennöitsijä.

Hän sai innostuksen kanteleensoittoon isältään, mutta joutui opettelemaan soiton alkeet muualla, koska isä ei ollut halukas opettamaan poikaansa. Pääasiallisesti hän oppi soittamaan pelimannien tapaan kuuntelemalla muiden soittoa ja sittemmin soittamalla yhdessä heidän kanssaan. Oppi-isinä hänellä olivat Eino Tulikari ja serkku Matti Karvonen. Ensimmäisen kerran hän esiintyi kymmenvuotiaana, mutta soittimena ei ollut kantele vaan kampa ja silkkipaperi.

Myöhemmin hän aloitti viulunsoiton ja soitti vuoden verran paikallisen kanttorin johtamassa jousiyhtyeessä. Viulunsoiton hän joutui lopettamaan satutettuaan sormensa tapaturmaisesti. Sen jälkeen hän keskittyi kanteleen soittamiseen. Hän myös rakensi kanteleita, ensimmäisen jo 14-vuotiaana. Ensimmäisen kerran hän esiintyi julkisesti 18-vuotiaana, jolloin hän säesti kahta viulupelimannia. 

Kanteleensoitto jäi taka-alalle, kun hän aloitti linja-autonkuljettajana 1930-luvulla. Tässä ammatissa hän työskenteli lähes 40 vuotta, josta itsenäisenä liikennöitsijänä Kokkolan ja Halsuan välisellä linjalla parisenkymmentä vuotta.

Sodan jälkeen hän innostui taas soittamisesta ja osallistui  paikallisten kansansoittokilpailujen innostamana vuonna 1955 Helsingissä pidettyyn Suomen Nuorison Liiton soittokilpailuun. Hän voitti kilpailun, ja toinen halsualainen Toivo Venetjoki tuli toiseksi. Vuonna 1958 pidetyissä kilpailussa järjestys oli päinvastainen. Tämän jälkeen he esiintyivät paljon yhdessä.  Halsualla toimi 1960-luvulla suuri kanteleyhtye, jossa oli enimmillään 12 soittajaa. Karvonen, Venetjoki ja Tulikari olivat yhtyeessä mukana. Lisäksi Karvonen esiintyi paljon viulupelimanni Otto Hotakaisen kanssa.

Karvosen ohjelmistossa oli sekä pelimannimusiikkia että kansanlauluja ja hengellisiä kappaleita. Hän myös sävelsi itse.

Hänet nimitettiin mestaripelimanniksi Kaustisen kansanmusiikkijuhlilla 1971. Hän oli ensimmäinen kanteleensoittaja, joka sai tämän arvonimen.

## Lähteet
* Mestaripelimannit, Kansanmusiikki-instituutin julkaisuja 33, toimittanut Ilkka Kolehmainen, Kauhava 1992 
* Paavo Helistö: Konstan parempi valssi, Tammi 1972, 

### Viitteet
Ari Hakulinen

**Ari Usko Hakulinen** (s. 1944 Varkaus) on suomalainen muusikko ja äänilevytuottaja.

Hakulinen on ollut mukana perustamassa levy-yhtiöitä Turun Tähtituotanto Oy (1989) ja Artie Music Oy (2001). Hän toimii Tähtituotannon toimitusjohtajana ja Artie Musicin hallituksen puheenjohtajana. Levy-yhtiöt ovat erikoistuneet vanhojen gramofonilevyjen uudelleenjulkaisuun.

Hakulisen instrumentteja ovat kontrabasso, bassokitara ja harmonikka. Hän opiskeli kontrabassonsoittoa Jyväskylän konservatoriossa 1962–1963 Erkki Talpon johdolla ja Sibelius-Akatemiassa 1965–1970 opettajinaan Oiva Nummelin ja Olli Kosonen. Vuonna 1969 hänet nimitettiin Turun kaupunginorkesterin kontrabasistiksi ja 1973 bassojen äänenjohtajaksi. Hakulinen toimi Mikkelin orkesterin intendenttinä 1987–1988 ja Turun Filharmonisen orkesterin vs. intendenttinä 2007. Hakulinen on myös opettanut kontrabassonsoittoa Turun konservatoriossa.

Hakulinen on ollut mukana monissa turkulaisissa teatterituotannoissa, viimeksi keväällä 2014 Turun kaupunginteatterissa kantaesityksensä saaneessa Carola-lauluillassa *Maailmannainen*.

## Lähteet
Sulfiinipyratsoni

**Sulfiinipyratsoni** (C23H20SN2O3) on pyratsolidiinidioneihin ja sulfoksideihin kuuluva orgaaninen yhdiste. Yhdistettä voidaan käyttää kihdin hoidossa virtsahapon eritystä lisäävänä lääkeaineena, mutta se ei ole käytössä Suomessa.

## Ominaisuudet ja vaikutusmekanismi
Huoneenlämpötilassa sulfiinipyratsoni on valkoisia kiteitä. Yhdiste liukenee vain vähäisessä määrin veteen ja liukenee helpommin orgaanisiin liuottimiin alkoholiin, dietyylieetteriin, etyyliasetaattiin ja kloroformiin. Sulfiinipyratsoni on optisesti aktiivinen yhdiste ja sillä on d- ja l-isomeerit. Sulfiinipyratsoni on vahvasti hapan yhdiste.

Sulfiinipyratsoni estää virtsahapon takaisinimeytymistä munuaisissa ja täten lisää virtsahapon eritystä elimistöstä. Yhdiste myös estää eräiden muiden orgaanisten happojen erittymistä. Sulfiinipyratsonin urikosuurinen vaikutus on usein käytettyä probenesidia tehokkaampi. Sulfiinipyratsoni metaboloituu eläimillä maksassa. Aineenvaihduntatuotteina muodostuu muun muassa sulfoni-, sulfidi- ja p-hydroksisulfidijohdannaisia. Eräillä näistä ja sulfiinipyratsonilla on verihiutaleiden aggregaatiota estävä vaikutus johtuen yhdisteen kyvystä inhiboida syklo-oksigenaasientsyymejä. Sulfiinipyratsonilla ei kuitenkaan ole tulehdusta tai kipua lieventäviä ominaisuuksia.

Sulfiinipyratsonin aiheuttamia haittavaikutuksia voivat olla ruuansulatuskanavan ärsytys, huonovointisuus ja harvinaisempina allerginen ihottuma ja veriarvojen muutokset. Sulfiinipyratsoni voi voimistaa eräiden sulfonamidien kuten sulfadiatsiinin ja sulfisoksatsolin vaikutusta.

## Synteesi
Sulfiinipyratsonin synteesin lähtöaineina ovat hydratsobentseeni ja 2-(2-fenyylitioetyyli)malonihapon dietyyliesteri, jotka kondensoituvat muodostaen pyratsolidiinidionijohdannaisen. Tämä välituote hapetetaan vetyperoksidin avulla sulfiinipyratsoniksi.
:

## Lähteet
Kimberly Williams (yleisurheilija)

**Kimberly ”Kimmie” Williams** (s. 3. marraskuuta 1988 Saint Thomas) on jamaikalainen kolmiloikkaaja ja pituushyppääjä.

Williams saavutti pronssia Sopotin MM-hallikilpailuissa 2014 silloisella ennätystuloksellaan 14,39&nbsp;m. Birminghamin sisäratojen MM-kilpailuissa 2018 hän sai hopeaa silloisella ennätystuloksellaan 14,48&nbsp;m. Belgradin MM-hallikilpailuissa 2022 hän sai pronssia ennätyksellään 14,62&nbsp;m. Istanbulin MM-hallikilpailuissa 2012 hän oli kolmiloikassa viides. Ulkoradoilla hän on sijoittunut kolmiloikassa neljänneksi MM-kilpailuissa Moskovassa 2013 ja Dohassa 2019, viidenneksi Pekingin MM-kilpailuissa 2015, kuudenneksi Lontoon olympialaisissa 2012, seitsemänneksi Rio de Janeiron olympialaisissa 2016 ja Eugenen MM-kilpailuissa 2022, kahdeksanneksi Tokion olympialaisissa 2021 sekä kymmenenneksi Lontoon MM-kilpailuissa 2017. Hän voitti Kansainyhteisön kisoissa kultaa Glasgow’ssa 2014 tuloksella 14,21&nbsp;m ja Gold Coastissa 2018 ennätyksellään 14,64.

Williamsin kolmiloikkaennätys ulkoradoilla on 14,69&nbsp;m ja sisäradoilla 14,62&nbsp;m sekä pituushyppyennätys sisäradoilla 655&nbsp;cm ja ulkoradoilla 642&nbsp;cm.

## Lähteet
* 
* 

### Viitteet

## Aiheesta muualla

*
Sanni Paatso

**Sanni Paatso** (s. 29. elokuuta 2002) on suomalainen näyttelijä, joka tunnetaan Nelli Nuudelipään roolista vuosina 2014–2016 elokuvissa *[[Risto Räppääjä ja liukas Lennart]]*, *[[Risto Räppääjä ja Sevillan saituri]]* ja *[[Risto Räppääjä ja yöhaukka]]*.

Paatso esiintyi 6-vuotiaana Veikko Aaltosen ohjaamassa televisiosarjassa *[[Naisia kaupungilla]]* vuonna 2010. Hän on näytellyt myös elokuvassa *[[Vares – Pahan suudelma]]* vuonna 2011.

Sanni Paatson äiti Rinna Paatso on näyttelijä, kuten olivat myös äidin vanhemmat Ilari ja Liisa Paatso.

## Lähteet

## Aiheesta muualla
* 
*